CENU APTAUJA Nr. AS OŪS 2025/10\_PIL/CA

ENERGOSERTIFIKĀCIJA daudzdzīvokļu mājām

NOTEIKUMI

**1.Vispārīgā informācija**

* 1. Pasūtītājs:

|  |  |
| --- | --- |
| Pasūtītāja nosaukums: | AS „Olaines ūdens un siltums” (turpmāk- Pasūtītājs) |
| Adrese: | Kūdras iela 27, Olaine, Olaines novads, LV-2114, Latvija |
| Reģistrācijas numurs: | 50003182001 |
| Tālruņa numurs: | +371 67963102 |

* 1. Kontaktpersona

Kontaktpersona: Solvita Sondore-Rožeka

Tālruņa numurs: +371 25656363

E-pasta adrese: iepirkumi@ous.lv

Kontaktpersona sniedz tikai organizatoriska rakstura informāciju par cenu aptauju.

* 1. Cenu aptaujas mērķis — noslēgt līgumu ar vienu vai vairākiem Pretendentiem par daudzdzīvokļu ēku energosertifikāciju.
	2. Piedāvājuma derīguma termiņš – **30 (trīsdesmit) dienas** no piedāvājuma iesniegšanas termiņa.
	3. Pretendents var iesniegt tikai **1 (vienu) piedāvājuma** variantu.
1. **Kvalifikācijas un atlases prasības**
	1. Pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu dienā, kad tiek pieņemts lēmums par līguma slēgšanas tiesībām.
	2. Pretendentam nav pasludināts Pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par likvidāciju vai Pretendents tiek likvidēts.
	3. Uz Pretendentu nav attiecināmi Starptautisko un Latvijas Republikas nacionālo sankciju likumā noteiktie izslēgšanas nosacījumi.
2. **Piedāvājums jāiesniedz līdz 2025.gada 08.augustam plkst. 11:00, nosūtot elektroniski 1.2. punktā norādītai kontaktpersonai.**
3. **Cenu aptaujas priekšmets un būtiskā informācija piedāvājuma sagatavošanai:**
	1. Cenu aptaujas priekšmets — Ēkas energosertifikācija daudzdzīvokļu dzīvojamai mājai (Objektam) saskaņā ar Ministru kabineta 2021.gada 8.aprīļa noteikumu Nr. 222 “Ēkas energoefektivitātes aprēķina metode un ēku energosertifikācijas noteikumi” nosacījumiem. Atbilstoši minētajiem MK noteikumiem, energosertifikāts tiek reģistrēts Būvniecības informācijas sistēmas ēku energosertifikātu reģistrā (BIS).
	2. Sagatavojot Piedāvājumu Pretendents ņem vērā:
		1. piedāvājuma cenā jāiekļauj visi veicamie darbi, kas nepieciešami Pakalpojuma izpildei saskaņā ar 4.1. punktā minētajiem Ministru kabineta noteikumiem;
		2. dzīvojamajās mājās ir centralizēta siltumapgādes sistēma un siltuma nodošana tiek veikta izmantojot siltummezglu, kas aprīkots automatizētu vadības sistēmu.

## Līgumcena un līguma darbības termiņš — Līgumu plānots slēgt ar vienu vai vairākiem Pretendentiem, ņemot vērā zemāko piedāvāto cenu par konkrēto Objektu, katram Objektam paredzot darbu izpildes termiņu 4 nedēļas.

## Cenu aptaujas priekšmets ir sadalīts daļās 12 daļās (Objektos) un piedāvājumu var iesniegt par vienu vai visām daļām (Objektiem). Nedrīkst iesniegt piedāvājuma variantus.

1. **Piedāvājuma saturs (Noteikumu 1. pielikums):**
	1. Piedāvājums sastāv no Piedāvājuma Cenu aptaujā, kas satur finanšu piedāvājumu.
	2. Piedāvājumu paraksta ar drošu elektronisko parakstu (vai parakstītā un skenētā veidā) Pretendenta pilnvarotā persona.
	3. Piedāvājuma cenā jānorāda cena euro, neieskaitot PVN, ar 2 (diviem) cipariem aiz komata.
	4. Piedāvājuma cenā tiek iekļauti visi izdevumi un izmaksas, kas saistītas ar līguma izpildi un MK Ministru kabineta 2021.gada 8.aprīļa noteikumos Nr. 222 “Ēkas energoefektivitātes aprēķina metode un ēku energosertifikācijas noteikumi” paredzētajiem pasākumiem - nodokļi (izņemot pievienotās vērtības nodokli), nodevas, administrācijas, transporta izmaksas u.c. saistītās izmaksas.
2. **Piedāvājuma vērtēšana:**
	1. Piedāvājumu vērtēšanu komisija veic slēgtās sēdēs.
	2. Piedāvājuma izvēles kritērijs – viszemākā piedāvātā cena EUR bez PVN par attiecīgo daļu (Objektu).
	3. Pretendenta atbilstību cenu aptaujas noteikumu 2.punkta prasībām komisija pārbaudīs publiski pieejamās datu bāzēs uz lēmuma pieņemšanas dienu.
	4. Nenoraidītie piedāvājumi tiks savstarpēji salīdzināti, lai noteiktu Cenu aptaujas uzvarētāju par attiecīgo daļu (Objektu).
	5. Līgums tiks slēgts ar to Pretendentu, kurš iesniedzis zemāko cenu par attiecīgo daļu (Objektu).
	6. Ja iesniegti divi un vairāki Cenu aptaujas noteikumiem atbilstoši piedāvājumi ar vienādu zemāko cenu par attiecīgo daļu, komisija lemj par izlozes organizēšanu, nosūtot aicinājumu Pretendentiem par izlozi.
	7. Piedāvājums tiek noraidīts, ja komisija konstatē jebkuru no minētajiem gadījumiem:
		1. piedāvājums neatbilst kādai cenu aptaujas noteikumos noteiktajai prasībai un attiecīgā neatbilstība nav uzskatāma par formālu;
		2. piedāvājums tiek atzīts par nepamatoti lētu;
		3. Pretendents ir iesniedzis nepatiesu informāciju vai vispār nav iesniedzis pieprasīto informāciju, kas nepieciešama piedāvājuma atbilstības izvērtēšanai cenu aptaujas noteikumos izvirzītajām prasībām;
		4. piedāvājumu izvērtēšanas laikā Pretendents savu piedāvājumu atsauc vai groza.
	8. Komisijai ir tiesības pieprasīt, lai Pretendents iesniedz papildus informāciju vai skaidrojumu par savu piedāvājumu. Saņemot uzaicinājumu sniegt šādu informāciju, Pretendentam tā jāiesniedz Komisijas noteiktajā termiņā. Ja Pretendents Komisijas papildus pieprasīto informāciju neiesniedz noteiktajā termiņā, Komisija vērtē Pretendenta piedāvājumu atbilstoši piedāvājumā norādītajai informācijai.
3. **Līguma slēgšana un apmaksas nosacījumi (Noteikumu 2.pielikums):**
	1. Ar cenu aptaujas uzvarētāju tiks noslēgts līgums, kura projekts pievienots Noteikumu 2.pielikumā.
	2. Pakalpojuma apmaksa saskaņā ar līguma nosacījumiem.
	3. Piedāvājuma iesniegšana uzskatāma par piekrišanu līguma projekta noteikumiem.

**Pielikumi:**

1.pielikums — Piedāvājums cenu aptaujā

2.pielikums — Līguma projekts

Cenu aptaujas

AS OŪS 2025/10\_PIL/CA

1.pielikums

\_\_\_\_\_\_\_\_\_\_*(pretendenta nosaukums)* \_\_\_\_\_\_\_\_\_\_ **PIEDĀVĀJUMS**

**cenu aptaujā**

ENERGOSERTIFIKĀCIJA DZAUDZDZĪVOKĻU MĀJĀM

Nr. AS OŪS 2025/10\_PIL/CA

|  |  |
| --- | --- |
| Pretendenta nosaukums: |  |
| Reģistrācijas Nr.: |  |
| Juridiskā adrese:  |  |
| Korespondences adrese: |  |
| Kontaktpersona: |  |
|  | *(vārds, uzvārds, amats)* |
| Telefons: |  |
| E-pasta adrese: |  |
| Nodokļu maksātāja reģistrācijas Nr.: |  |
| Banka, kods: |  |
| Konts: |  |
|  |  |

1. Esam izskatījuši Cenu aptaujas noteikumus un līguma projektu. Mēs esam pārbaudījuši, saprotam šos dokumentus un pārliecinājāmies, ka tie nesatur kļūdas un citus defektus. Mēs pieņemam visas Cenu aptaujas dokumentos noteiktās prasības un piedāvājam veikt energosertifikāciju par šādām piedāvājuma cenām, kas iekļauj visus izdevumus, to skaitā nodokļus, izņemot PVN:

|  |  |  |  |  |
| --- | --- | --- | --- | --- |
| **Daļas numurs** | **Adrese (Objekts)** | **Kopējā platība m2** | **Vidējais siltum-****enerģijas patēriņš gadā (kWh/m2)** | **Ēkas energosertifikāta sagatavošanas un reģistrācijas (BIS) izmaksas (EUR bez PVN)** |
| 1 | Gaismas iela 1, Stūnīši, Olaines novads | 1792,13 | 56,70 |   |
| 2 | Jelgavas iela 20, Olaine | 2677,66 | 49,25 |   |
| 3 | Jelgavas iela 30, Olaine | 2676,65 | 50,30 |   |
| 4 | Jelgavas iela 7, Olaine | 2709,63 | 56,50 |   |
| 5 | Meža iela 3, Jaunolaine, Olaines novads | 3095,85 | 46,98 |   |
| 6 | Parka iela 11, Olaine | 1509,00 | 43,9 |   |
| 7 | Parka iela 4, Olaine | 4373,00 | 50,11 |   |
| 8 | Stacijas iela 20, Olaine | 1924,47 | 50,67 |   |
| 9 | Stacijas iela 24, Olaine | 2638,02 | 44,30 |   |
| 10 | Zemgales iela 15, Olaine | 610,30 | 75 |   |
| 11 | Zemgales iela 25, Olaine | 1908,80 | 45,5 |   |
| 12 | Zemgales iela 43, Olaine | 2251,60 | 50,92 |   |
| **Summa kopā EUR bez PVN** |  |

1. Mēs apliecinām, ka:
	1. finanšu piedāvājumā ir iekļautas visas pakalpojuma sniegšanai nepieciešamās izmaksas, bez kurām nebūtu iespējama kvalitatīva un spēkā esošiem normatīvajiem aktiem atbilstoša pakalpojuma sniegšana pilnā apmērā saskaņā ar Pasūtītāja prasībām, kā arī ietverti paredzētie nodokļi un nodevas, izņemot pievienotās vērtības nodokli;
	2. piedāvājums pilnībā atbilst Cenu aptaujas noteikumos noteiktajām prasībām, ir galīgs un netiks mainīts;
	3. neesam nekādā veidā ieinteresēti nevienā citā piedāvājumā, kas iesniegts Cenu aptaujā;
	4. visi pievienotie dokumenti veido Cenu aptaujas piedāvājumu;
	5. visa piedāvājumā sniegtā informācija un ziņas ir patiesas;
	6. nav tādu apstākļu, kas liedz piedalīties Cenu aptaujā un pildīt Pasūtītāja izvirzītās prasības.
2. Mēs apņemamies slēgt Līgumu atbilstoši Cenu aptaujas noteikumos ietvertajam Līguma projektam.

Līguma slēgšanas gadījumā Līguma izpildes kontaktpersona tiek noteikta:

|  |  |
| --- | --- |
| Kontaktpersona: |  |
|  | *(vārds, uzvārds, amats)* |
| Telefons: |  |
| E-pasta adrese: |  |

Ar šo uzņemos pilnu atbildību par Cenu aptaujā iesniegto dokumentu komplektāciju, tajos ietverto informāciju, noformējumu, atbilstību Cenu aptaujas prasībām. Sniegtā informācija un dati ir patiesi.

*[Pretendenta pārstāvēttiesīgās personas paraksts:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[Pretendenta pārstāvēttiesīgās personas amats, vārds un uzvārds:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[datums:] \_\_\_\_\_\_\_\_\_\_\_\_\_\_\_\_\_\_*

Cenu aptaujas

AS OŪS 2025/10\_PIL/CA

2.pielikums

**LĪGUMA PROJEKTS**

*Daudzdzīvokļu namu energosertifikācija*

|  |  |
| --- | --- |
| Olainē | *Datums ir elektroniskās parakstīšanas datums* |

**AS „Olaines ūdens un siltums”**, vienotais reģistrācijas Nr.50003182001, tās valdes priekšsēdētāja Mārča Mazura un valdes locekļa Viestura Liepas personā, kuri rīkojas uz sabiedrības statūtu pamata (turpmāk — Pasūtītājs) no vienas puses, un

**\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_, tās \_\_\_\_\_\_\_\_\_\_\_ personā, kas darbojas uz statūtu pamata (turpmāk — Izpildītājs), no otras puses (abi kopā — Puses),

pamatojoties uz Cenu aptaujas “Energosertifikācija daudzdzīvokļu mājām”, ID Nr. AS OŪS 2025/10\_PIL/CA rezultātiem un iesniegto piedāvājumu, noslēdz šādu līgumu (turpmāk — Līgums):

# Līguma priekšmets

## Līguma ietvaros veicamo pasākumu mērķis ir veikt energosertifikāciju saskaņā ar Ministru kabineta noteikumu Nr. 222 “Ēkas energoefektivitātes aprēķina metode un ēku energosertifikācijas noteikumi” nosacījumiem un iesniegto piedāvājumu (turpmāk – Pakalpojums), šādiem daudzīvokļu namiem (turpmāk - Objekti): \_\_\_\_\_\_\_\_\_\_.

# Līguma summa un samaksas kārtība

* 1. Maksa par Izpildītāja sniegto Pakalpojumu ir \_\_\_\_\_\_\_\_\_\_\_\_ (\_\_\_\_*euro*, \_\_ centi), neieskaitot pievienotās vērtības nodokli (turpmāk — PVN). PVN tiek aprēķināts un maksāts papildus saskaņā ar spēkā esošo nodokļu likmi.
	2. Līguma 2.1.punktā norādītajā summā ir ietverti visi Izpildītāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar transporta un darba spēku, pieskaitāmie izdevumi, nodokļi (izņemot PVN) u.c. izmaksas. Līguma izpildes laikā Pakalpojuma cena netiek paaugstināta.
	3. Apmaksa par veikto Pakalpojumu tiek veikta par veiktā Pakalpojuma apjomu 10 (desmit) darba dienu laikā, pēc pieņemšanas – nodošanas akta abpusējas parakstīšanas un Izpildītāja rēķina saņemšanas.
	4. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus, kuri papildus radušies Līguma izpildes laikā un nav tieša veidā saistīti ar Līguma izpildi.
	5. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: info@ous.lv.
	6. Samaksa uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
	7. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumu.

# Pakalpojuma veikšanas kārtība

* 1. Pirms Pakalpojuma uzsākšanas, Izpildītājs saskaņo Pakalpojuma sniegšanas un izpildīšanas laiku ar Pasūtītāja pārstāvi. Izpildītājs iesniedz grafiku Pasūtītājam, kurā Objekti secīgi pakārtojas, nosakot katram Objektam pakalpojuma izpildes termiņu 4 (četras) nedēļas.
	2. Izpildītājs nodrošina Pakalpojuma sniegšanu saskaņā ar spēkā esošajiem normatīvajiem aktiem.
	3. Izpildītājs nodrošina, ka Pakalpojums tiek sniegts kvalitatīvi, uzņemoties pilnu atbildību par attiecīgās jomas regulējošo normatīvo aktu ievērošanu Pakalpojuma izpildes laikā.
	4. Pakalpojums tiek pieņemts, abām Pusēm parakstot Pakalpojuma pieņemšanas – nodošanas aktu, pievienojot tam visus ar Pakalpojuma izpildi saistītos dokumentus, ja tas attiecināms.
	5. Pasūtītājam ir tiesības jebkurā brīdī kā arī pirms Pakalpojuma pieņemšanas – nodošanas akta parakstīšanas 5 (piecu) darba dienu laikā veikt pārbaudi un, ja tiek konstatētas nepilnības, rakstiski sastādīt trūkumu aktu, kuru nosūta Izpildītājam, norādot trūkumu novēršanas termiņu.
	6. Pēc Līguma 3.5. punktā minēto trūkumu novēršanas, Izpildītājs atkārtoti paziņo Pasūtītājam par Pakalpojuma pabeigšanu, un iesniedz jaunu Pakalpojuma pieņemšanas – nodošanas aktu ar tam pievienotiem par Pakalpojuma izpildi saistītos dokumentus, ja tas attiecināms.
	7. Parakstīts Pakalpojuma pieņemšanas – nodošanas akts apliecina Pakalpojuma pilnīgu pabeigšanu un faktu, ka Pusēm nav savstarpēju pretenziju par Līguma izpildi.
	8. Pēc Pakalpojuma pieņemšanas – nodošanas akta parakstīšanas un pilnīgas izpildes, Energosertifikāts un Pārskats ir Pasūtītāja pilnīgs īpašums un tā izmantošanai nav nepieciešama Izpildītāja atļauja.

# Līguma darbības laiks un spēkā esamība

* 1. Līgums stājas spēkā tā abpusējas parakstīšanas brīdī un ir **spēkā** **līdz pilnīgai saistību izpildei**.
	2. Ja Līguma darbības laikā rodas apstākļi, kas kavē Līguma izpildi noteiktajā termiņā, Izpildītājs laikus, bet ne vēlāk kā 3 (trīs) darba dienas pēc apstākļu iestāšanās, informē par to Pasūtītāju.
	3. Pusēm ir tiesības jebkurā brīdī izbeigt Līgumu, par to rakstiski vienojoties un nosūtot par to rakstisku paziņojumu ar elektroniskā pasta starpniecību, izmantojot drošu elektronisko parakstu.
	4. Pusēm ir tiesības vienpusēji atkāpties no Līguma, rakstiski par to brīdinot otru Pusi 10 (desmit) darba dienas iepriekš, ja:
		1. Izpildītājs Līguma noslēgšanas vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
		2. Izpildītājs ir patvaļīgi pārtraucis Līguma izpildi;
		3. Izpildītājs nekvalitatīvi nodrošina Pakalpojuma sniegšanu un nenovērš minētos pārkāpumus 5 (piecu) dienu laikā no attiecīgā Pasūtītāja paziņojuma saņemšanas dienas;
		4. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas;
		5. iestājušies apstākļi, kas apgrūtina vai padara neiespējamu Līgumā noteikto saistību izpildi kādai no Pusēm.
	5. Par vienpusēju atkāpšanos saskaņā ar Līguma 4.4.punktu, Puse paziņo otrai Pusei, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.

# Pušu atbildība

# Puses apņemas ievērot Līgumā noteiktās saistības un Līgumam piemērojamo Latvijas Republikas normatīvo aktu prasības.

# Pasūtītājs ir atbildīgs:

## par jebkādiem nokavējumiem, papildus izmaksām vai citām saistībām, kas radušās, Pasūtītājam nepilnīgi veicot savu saistību izpildi;

## par Līgumā noteikto maksājumu termiņu ievērošanu.

## Izpildītājs ir atbildīgs:

## par Pakalpojuma kvalitatīvu izpildi atbilstoši normatīvo aktu prasībām;

## par Līgumā noteikto Darbu izpildes termiņu ievērošanu.

## Ja Izpildītājs nenodod Darbus Pasūtītājam vai neatbilst Līguma noteikumiem, Izpildītājam tiek piemērots līgumsods 2% apmērā no attiecīgi neizpildītā Darba apjoma par katru nokavējuma dienu, bet ne vairāk kā 10% no Līguma summas.

* 1. Ja Pasūtītājs neveic maksājumu Līgumā noteiktajā termiņā, Pasūtītājam tiek piemērots līgumsods 2% apmērā no neveiktā maksājuma summas par katru nokavējuma dienu, bet ne vairāk kā 10% no Līguma summas.

## Izpildītājs veic Darbus un sniedz savu novērtējumu Energosertifikātā un Pārskatā par Ēku atbilstoši apstākļiem uz to sagatavošanas brīdi un atbilstoši Pasūtītāja sniegtajai informācijai. Izpildītājs nav atbildīgs par jebkādām izmaiņām Ēkā un/vai apstākļiem, kādi var iestāties pēc Akta parakstīšanas brīža.

## Izpildītājs nav atbildīgs par to, ja Pasūtītājs rīkojas neatbilstoši Energosertifikātā vai Pārskatā sniegtajam atzinumam.

## Līgumā minēto līgumsodu samaksa neatbrīvo Puses no Līguma saistību izpildes.

1. **Nepārvarama vara**
	1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
	2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
	3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
	6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 6.3.punktam.
2. **Strīdu izskatīšanas kārtība**
	1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstiski un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
3. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
	2. Puses ir tiesīgas veikt Līguma grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	3. Jebkuri Līguma grozījumi tiek noformēti rakstiski un kļūst par Līguma neatņemamu sastāvdaļu. Grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.
	4. Puses ir tiesīgas veikt Līguma grozījumus saskaņā ar Publisko iepirkumu likuma 61.pantā noteikto, kā arī attiecībā uz Līguma darbības termiņu un Līguma summu.
	5. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
	6. Ja kādai no Pusēm tiek mainīti rekvizīti vai Līgum 8.8.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	7. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	8. Par Līguma izpildi atbildīgās personas:
		1. no Pasūtītāja puses: \_\_\_\_\_, tālrunis: \_\_\_\_, e-pasts: \_\_\_\_\_. Pasūtītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Piegādātāju, pieprasīt no Izpildītāja informāciju, sniegt informāciju Izpildītājam, dot norādījumus par Līguma izpildi, parakstīt pavadzīmes, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā;
		2. no Izpildītāja puses: \_\_\_\_\_\_\_\_\_\_\_ .
	9. Līgums sagatavots latviešu valodā, parakstīts elektroniski, līguma teksts uz \_\_\_ lapām, pievienots pielikums.
	10. Puses Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.
4. **Pušu paraksti un rekvizīti**